**BEGJÆRING OM FORSVAREROPPNEVNING – U18**

|  |  |
| --- | --- |
| **Opplysninger om ungdommen** | *Fylles ut av forsvarer:*  |
| Navn |  |
| Fødselsdato |  |
| Ungdommens status i straffesaken (mistenkt/siktet/domfelt) |  |

|  |  |
| --- | --- |
| **Verge** *(hvis ungdommen fortsatt er under 18 år)* |  |
| Navn på vergen(e) |  |
| Det er oppnevnt midlertidig verge (ja/nei) |  |
| Vergeerklæring følger vedlagt (ja/nei) |  |
| Vergeerklæring vil bli innsendt innen 14 dager (ja/nei) |  |

|  |  |
| --- | --- |
| **Opplysninger om saken(e)** |  |
| Politiets anmeldelsesnummer  |  |
| Navn på ansvarlig påtalejurist |  |
| Politiet har tilkalt forsvarer, og kopi av tilkallingen følger vedlagt (ja/nei) |  |
| Anmeldelsen gjelder (lovbestemmelse) |  |
| Kopi av siktelsen/anmeldelsen følger vedlagt (ja/nei) |  |
| Kopi av siktelsen/anmeldelsen vil bli ettersendt innen 1 uke (ja/nei) |  |

|  |  |
| --- | --- |
| **Opplysninger om forsvarer** |  |
| Navn |  |
| Oppdraget startet |  |
| Begrunnelse for eventuell tilbakedatering |  |
| Dette er en førstegangsoppnevning |  |
| Dette er et forsvarerbytte |  |
| Navn på tidligere forsvarer |  |

|  |  |
| --- | --- |
| **Begjæringen gjelder** |  |
| Bistand under etterforskningen |  |
| Bistand under straffegjennomføring |  |
| Annen bistand |  |

|  |  |
| --- | --- |
| **Vurdering av interessekonflikt** |  |
| Det er andre mistenkte/siktede i saken (ja/nei) |  |
| Andre mistenkte/siktede er representert av forsvarere fra samme advokatfirma eller kontorfellesskap (ja/nei) |  |
| Hvis ja, redegjør for vurdering av risiko for interessekonflikt |  |

|  |  |
| --- | --- |
| **Særlige grunner**  |  |
| Eventuelle andre særlige grunner som taler for oppnevning av forsvarer under etterforskningen, utover ungdommens alder |  |

|  |  |
| --- | --- |
| **Andre opplysninger / anmodninger**  |  |
| Det søkes om opphevelse av bostedsforbehold (hvis ja, begrunn) |  |
| Andre opplysninger |  |

|  |  |
| --- | --- |
| **Særlige forventninger til forsvarere i U18-saker** *(se neste side)* |  |
| Jeg er kjent med at det er særlige forventninger til forsvarere i U18-saker (ja/nei) |  |

|  |  |
| --- | --- |
| **Sted/dato** | **Signatur** *(kan signeres digitalt)* |
|  |  |

**Særlige forventninger til forsvarere i U18-saker**

Forsvarer skal ha en aktiv rolle i U18-saker, både i forbindelse med etterforskningen, rettsprosessene og straffegjennomføringen. Aktiv bruk av forsvarer i alle ledd er basert på Norges forpliktelser etter barnekonvensjonen, og er også et sentralt element i etableringen av hurtigspor U18.

Oslo tingrett forventer at oppnevnt forsvarer bidrar til å sikre fremdrift i etterforskningen, uten at dette går på bekostning av en forsvarlig og tilstrekkelig opplysning av saken. Oslo tingrett forventer at oppnevnt forsvarer prioriterer politiavhør. Dersom oppnevnt forsvarer ikke selv har anledning til å møte, oppfordrer tingretten til at man får en kollega til å møte i sitt sted.

Forsvarer oppfordres til å informere ungdommen om de aktuelle straffalternativene som gjelder for ungdom under 18 år, og å være et godt bindeledd mellom ungdommen, verge(r) og øvrige straffesaksaktører. Tingretten viser i den forbindelse særlig til informasjon som er tilgjengelig på <https://www.ung.no/kriminalitet> og Oslo tingretts hjemmeside.

Barn som er mistenkt for straffbare forhold har krav på å få straffesaken avgjort «uten forsinkelse», og hensynet til barnets beste veier tungt ved berammelse av hovedforhandling og andre rettsmøter i U18-saker, jf. barnekonvensjonen artikkel 40 og 3, og Grunnloven

§ 104. Oslo tingrett har derfor ekstra fokus på både rask og forsvarlig beramming av hovedforhandling og andre rettsmøter i U18-saker. Oslo tingrett forventer at forsvarer prioriterer U18-saker i forbindelse med berammelse av rettsmøter. Oslo tingrett forventer at alle rettsmøter, som ikke er hovedforhandling, kan berammes innen 14 dager etter at tingretten har mottatt saken. Dette omfatter besøksforbud, oppholdsforbud, tilståelsessaker og bruddsaker. De fleste hovedforhandlinger blir forhåndsberammet, for å sikre at flest mulig aktører kan møte innen fristen etter straffeprosessloven § 275 annet ledd bokstav a). Denne forventningen om prioritering av berammelse gjelder også for behandling i lagmannsretten.

Hensynet til rask berammelse og barnets beste kan innebære at det frie forsvarervalg kan måtte vike dersom forsvarer ikke har anledning til å møte innen fristen. En forsvarer som ikke kan møte selv, bør samarbeide med kollega slik at nødvendig informasjon kan overføres til annen forsvarer, og hensynet til barnets beste ivaretas.

Oslo tingretts forventninger til forsvarere i U18-saker er også nærmere konkretisert i tingrettens veiledere for behandling av henholdsvis ene-saker og bruddsaker. Dette er tilgjengelig på Oslo tingretts hjemmeside. Tingretten forutsetter at forsvarere i U18-saker er kjent med disse veilederne.

I tillegg viser Oslo tingrett til Advokatforeningens retningslinjer for forsvarere, og til forslaget til retningslinjer for advokater i saker som omhandler eller berører barn.